Tariffrevisjonen pr 01.05.2005
Partene ble etter forhandlinger 12.05.2005 enige om lønnsjusteringer for annet avtaleår. Resultatet er gjengitt i sin helhet og kommentert i dette rundskrivet
KAs styre og alle arbeidstakerorganisasjonene har godkjent resultatet, 
som derfor kan iverksettes.

Forhandlingene
Partene i KA-området ble torsdag 12. mai enige om lønnsreguleringer for avtaleperiodens 2. avtaleår, jfr HTA kapittel 4, pkt 4.4 med virkning fra 1. mai 2005. 
Resultatet
Resultatet har tre økonomiske elementer:
Generelt tillegg
Alle arbeidstakere med stillingskode i kapittel 4 får et generelt tillegg på kr 2000 pr år (hel stilling, forholdsvis for deltid) med virkning fra 01.05.2005. 
Unntatt fra dette er stillingskode 5380 Unge arbeidstakere, se nedenfor. Tillegget gjelder heller ikke for stillinger i kapittel 3 (f.eks 4950 Daglig leder/kirkeverge) og stillinger i kapittel 5. 
Det generelle tillegget gis i tillegg til evt. lønnsjusteringer gitt ved lokale forhandlinger pr 01.01.2005. 
Det generelle tillegget skal gis først i forhold til justeringer i minstelønn. Generelt tillegg gis også til arbeidstakere som har ansiennitetsopprykk 01.05.2005.
Endringer i minstelønn
Det er gjort endringer i minstelønnssatsene i alle lønnsgrupper i kapittel 4, pkt 4.6. Økningene er gjort på 0, 4 og 8 år i lønnsgruppe 1-4, og på 0, 4, 8 og 10 år i lønnsgruppe 5. Etter at det generelle tillegget er gitt, må det evt gis ytterligere lønnsøkning opp til ny minstelønnssats. Minstelønnssatsene etter 10 år i lønnsgruppe 1-4 og etter 16 år i lønnsgruppe 5 er ikke endret. Tilsatte med denne ansienniteten skal kun ha det generelle tillegget. Endringer i forhold til minstelønn har virkning fra 01.05.2005. 

Unge arbeidstakere (kapittel 4, pkt 4.7)
Unge arbeidstakere som er i arbeid pr 01.05.2005 får et generelt tillegg som er avtrappet etter alder, se protokollen nedenfor. Minstelønnssatsene for unge arbeidstakere – unntatt for dem som er 16 år – er justert forholdsvis som for øvrige stillinger i kapittel 4. 
Til protokollen
Videre er partene enige om et felles fokus på de utfordringene som kommer av et internasjonalt arbeidsmarked, og på utviklingen i pensjonsforholdene. 
Økonomi
Kostnadene ved oppgjøret er beregnet slik:
Årslønnsramme 2004 – 2005, HTA kap. 4
Komponent	%
Overheng til 2005	1,54
Antatt lønnsglidning	0,61
Lokal forhandlinger pr 01.01.2005	1,20
Gen. tillegg kr 2000 pr 01.05.2005	0,50
Minstelønnssatser pr 01.05.2005	0,03
Sum 2004 – 2005	3,88
Lokale lønnsreguleringer
Det er ikke satt av pott til lokale forhandlinger etter kapittel 4, pkt 4.1. Lokale lønnsreguleringer for stillinger i kapittel 3 og 5 gjøres i hht resp. forhandlingsbestemmelser.
Iverksetting
Forhandlingsresultatet er godkjent av KAs styre og av arbeidstakerorganisasjonene, og kan dermed iverksettes.

Frank Grimstad
adm. dir

TARIFFREVISJONEN PR 01.05.2005 – GODKJENT RESULTAT

1. LØNN
a)	Generelt tillegg
Det gis et generelt tillegg på kr 2.000 pr 01.05.2005 til alle stillinger som omfattes av HTA kapittel 4, unntatt unge arbeidstaker, pkt 4.7.
b)	Endringer i minstelønn 
Generelt tillegg er inkludert i endret minstelønn. Virkningstidspunkt er 01.05.2005:
		
Lønnsgruppe	Minstelønn	
	0 år	4 år	8 år	10 år	16 år	
1	199.000	204.000	214.000	240.000		
2	224.800	229.800	234.800	255.000		
3	260.900	265.900	270.900	293.000		
4	281.600	286.600	291.600	316.000		
5	302.200	309.000	318.900	333.000	340.000	
c)	Unge arbeidstakere
	
	Unge arbeidstakere som er i arbeid pr 01.05.2005 får generelt tillegg slik:
	→ 14 år: 	kr 1.000
	15 år: 	kr 1.400
	16 år:	kr 1.600
	17 år:	kr 1.800

	Endring i minstelønnssatser. Generelt tillegg er inkludert i endret minstelønn. Virkningstidspunkt er 01.05.2005.

Alder	Pr år	Pr mnd	Ord. timelønn	
			35,5 t/u	37,5 t/u	
→ 14 år	99.500	8.291,67	53,90	51,03	
15 år	139.300	11.608,33	75,46	71,44	
16 år	161.500	13.458,33	87,49	82,82	
17 år	179.100	14.925,00	97,02	91,85	
2. TIL PROTOKOLLEN
Et seriøst og velfungerende arbeidsliv
Partene er enige om at det er viktig å ha et seriøst og velfungerende arbeidsliv med ordnede lønns- og arbeidsvilkår for alle i det norske arbeidsmarkedet.
Partene er derfor enige om å følge utviklingen i kirkelig sektor, og om nødvendig nedsette et partssammensatt utvalg som kan fremme forslag i denne sammenheng. Partene kan også hver for seg ta initiativ til å drøfte situasjoner som måtte oppstå.
Pensjon
Pensjon er et område som er under utvikling i flere tariffområder. Partene forutsetter at styret for TPO og AFP (jfr TPO-vedtektene § 16-1) har oppmerksomhet på utviklingen av pensjonsforhold, særlig i relasjonen mellom kommunalt og kirkelig tariffområde.